SVI บวกแรง 5% โบรกแนะซื้อเป้า 9.30 บ. จับตากำไร Q3 โตเด่นกลุ่ม
SVI บวกแรง 5% โบรกแนะซื้อเป้า 9.30 บ. จับตากำไรไตรมาส 3/65 โตเด่นกลุ่ม 21% รับไฮซีซั่นกลุ่มอิเล็กทรอนิกส์-เงินบาทอ่อน
SVI บวกแรง 5% โบรกแนะซื้อเป้า 9.30 บ. จับตากำไรไตรมาส 3 โตเด่นกลุ่ม 21% รับไฮซีซั่นกลุ่มอิเล็กทรอนิกส์-เงินบาทอ่อน
6 ต.ค. 2565

ผู้สื่อข่าวรายงานว่า วันนี้(6 ต.ค.65) ราคาหุ้นบริษัท เอสวีไอ จำกัด (มหาชน) หรือ SVI ณ เวลา 15:59 น. อยู่ที่ระดับ 7.65 บาท บวก 0.35 บาท หรือ 4.79% ราคาสูงสุดอยู่ที่ 7.75 บาท ราคาต่ำสุดอยู่ที่ 7.25 บาท ด้วยมูลค่าซื้อขาย 61.95 ล้านบาท คาดนักลงทุนเก็งกำไรผลงานไตรมาส 3/65 หุ้นกลุ่มอิเล็กทรอนิกส์เติบโตแข็งแกร่งจากวัฏจักรขาขึ้นของอุตสาหกรรม โดยยอดขายของบริษัทอิเล็กทรอนิกส์ไทยมีโอกาสจะขยับไปในทิศทางเดียวกับยอดขาย semiconductor โลก

ด้านบล.เคจีไอ (ประเทศไทย) ระบุในบทวิเคราะห์ว่า คาดกำไรของ SVI จะโตแรงสุด เทียบไตรมาสก่อนหน้า ที่ 21% เนื่องจากคาดว่ายอดขายจะเพิ่มขึ้น 12% เทียบไตรมาสก่อน(จาก backlog ที่แข็งแกร่ง) และอัตรากำไรขั้นต้นจะเพิ่มขึ้น 0.5ppt เทียบไตรมาสก่อน จากการอ่อนค่าของเงินบาท
บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์(15 ส.ค.65) ว่า สถานการณ์ในไตรมาส 3/65 คาดกำไรปกติดีขึ้น เทียบไตรมาสก่อนหน้า เพราะเข้าสู่ไฮซีซั่นมี Product mix ขึ้นจึงปรับคำแนะนำเป็นซื้อเก็งกำไร จากเดิม ถือ และ roll over ไปใช้ราคาเป้าหมายปี 66 ที่ 9.30 บาท
อีกทั้งการซื้อกิจการบริษัท Tohoku Pioneer (Thailand) ตั้งแต่กลางปี 2564 จะทำให้ยอดขายเพิ่มขึ้น ถึงแม้ GPM ไม่เด่น แต่ทำให้ SVI มีช่องทางเข้าหาลูกค้ากลุ่มรถยนต์ที่เป็นลูกค้าเดิมของ Tohoku และยังช่วยทำให้ซัพพลายของ SVI ครบวงจรมากขึ้น มองว่าสถานการณ์ขาดวัตถุดิบและการขนส่งเริ่มคลี่คลายส่งผลดีต่อการส่งมอบสินค้าในปี 65 และต่อเนื่องไปถึงครึ่งหลังปี 65 ดีขึ้น